Airijos ir Lietuvos santykiai

Airijos ir Lietuvos santykiai – dvišaliai tarptautiniai santykiai tarp Airijos ir Lietuvos. Lietuvos nepriklausomybę de jure Airija pripažino 1991 m. rugpjūčio 27 d., o šalių diplomatiniai santykiai užmegzti 1991 m. rugsėjo 2 d.

Abi šalys yra ES, eurozonos, EBPO, Europos Tarybos, kitų tarptautinių organizacijų narės.

Lietuva savo šalies ambasadą yra atidariusi Dubline (dabartinis ambasadorius – Marijus Gudynas), tuo tarpu Airija turi ambasadą Vilniuje (atidaryta 2006 m., dabartinis ambasadorius – Peter Kieran McIvor).

2011 m. surašymo duomenimis, Airijoje gyveno 36 683 Lietuvos piliečių (0,82 % visų gyventojų), o lietuvių kalba gimtoji buvo 31 635 asmenų – trečia didžiausia kalbinė mažuma po lenkų ir prancūzų. Daugiausiai Lietuvos piliečių gyveno Dubline (10 576), proporcingai – Kastlnoke (apie 10 % visų gyventojų).Airija. Gabalėliai Lietuvos. Lietuviškos vietos ir paveldas užsienyje Veikia Airijos lietuvių bendruomenė. Lietuvoje 2021 m. pradžioje gyveno 83 Airijos piliečiai.Migracijos metraštis 2020 , Migracijos departamentas prie VRM

Seime veikia Tarpparlamentinių ryšių su Airija grupė (dabartinė pirmininkė – TS-LKD narė Dalia Asanavičiūtė.Tarpparlamentinių ryšių su Airija grupė (lrs.lt)

 Santykių istorija 

 Pirmieji kontaktai ankstyvuoju laikotarpiu ir LDK laikais 
Grafai Butleriai, XVII a. atsikėlę į Prienų seniūniją LDK, buvo kilę iš Airijos. Būtent Gotardas Vilhelmas Butleris XVII a. vid. pastatė Prienų pilį.Kelionė po grafų Butlerių valdas (Naujasis Gėlupis)

 Santykiai 1918–1940 m. 
1935 m. Feliksas Vaitkus, įveikęs Atlanto vandenyną, dėl blogų oro sąlygų buvo priverstas leistis Airijoje. 1935 m. rugsėjo 22 d. jo pilotuojama „Lituanica II“ nutūpė vakarinėje Airijos dalyje, šalia Balinrobo miestelio. Šį įvykį plačiai nušvietė Airijos spauda. 2006 m. toje vietoje pastatytas paminklas Felikso Vaitkaus skrydžiui atminti. Kita vertus, nėra žinių apie to meto diplomatinius santykius tarp dviejų valstybių, nors abi tapo nepriklausomos respublikos panašiu metu. Airijos archyvuose yra duomenų apie pavienius pabėgėlius lietuvius, kurie po Antrojo pasaulinio karo per Airiją keliavo į tolimesnius kraštus.Airijos lietuvių bendruomenė kuria tai, kas daugeliui nepavyko: lietuvių kalbos mokosi ir vidurinėje mokykloje – LRT

 Santykiai Lietuvos okupacijos metais 
Lietuvą okupavus SSRS, Airija palaikė ryšius su Lietuvos diplomatinėmis atstovybėmis. Airija, nors ir neturėjusi dipomatinių santykių su Lietuva, deklaravo, kad nepripažįsta Lietuvos aneksijos de jure ir de facto. Kita vertus, vėlesnių reikšmingų pareiškimų nebuvo. 1979 m. oficialiuose Vokietijos Federacinės Respublikos Bundestago dokumentuose yra nuorodų, jog Airija buvo tarp nepripažinusių Baltijos šalių aneksijos valstybių.

 Santykiai po 1991 m. 
1991 m. spalio 7-8 dienomis Lietuvoje lankėsi Airijos užsienio reikalų ministras G. Collinsas. Jis buvo pirmas aukšto rango Airijos pareigūnas, apsilankęs Lietuvoje.Užsienio valstybių pirmieji atstovai ir aukščiausiųjų asmenų bei aukščiausiųjų pareigūnų pirmieji vizitai į atkurtą Lietuvos nepriklausomą valstybę (Lietuvos Respublikos Seimas) Su Airija pasirašyta susitarimai dėl vizų režimo panaikinimo piliečio paso savininkams (sudarytas pasikeičiant notomis) ir sutartis dėl pajamų ir kapitalo prieaugio pajamų dvigubo apmokestinimo ir fiskalinių pažeidimų išvengimo.Airija | Dvišalės sutartys | Tarptautinės sutartys | Užsienio politika | Lietuvos Respublikos užsienio reikalų ministerija (urm.lt) 

2018 m. birželio 19 d. Lietuvoje lankėsi Airijos prezidentas Michael D. Higgins, kur susitiko su Lietuvos prezidente Dalia Grybauskaite ir lankėsi Seime.Dėl Brexito Airija gręžiasi į Baltijos šalis (Lietuvos žinios)

 Švietimo, mokslo, sporto ir technologiniai mainai ir kultūrinis bendradarbiavimas 
Į lietuvių kalbą išversta Viljamo Batlerio Jeitso, Džono Milingtono Singo, Šono O Kahasio, Brendano Biano dramų (1980 m. išleista rinktinė „Airių dramos“), Viljamo Batlerio Jeitso eilėraščių, Džeimso Džoiso kūrinių.Airijos literatūra – Visuotinė lietuvių enciklopedija (vle.lt)

Vilniuje kartu su Airijos ambasada kasmet minima Airijos globėjo šv. Patriko diena, kurios metu vyksta renginiai, grojama airiška muzika.Švento Patriko dieną Vilnelė vėl nusidažys žaliai (Madeinvilnius.lt) Viena iš lietuviškos muzikos grupės Skamp narių yra Lietuvoje gyvenanti airė Erica Jennings.

Tarp Marijampolės ir Mėjo grafystės 2017 m. pasirašyta bendradarbiavimo sutartis. Dublino šv. Andriaus bažnyčioje šv. Mišios laikomos ir lietuvių kalba.

Lietuvos ir Airijos vyrų futbolo rinktinės iki 2021 m. gruodžio buvo triskart susitikusios tarptautiniuose mačuose.

 Ekonominiai santykiai 
2020 m. duomenimis, prekybos apyvarta tarp Lietuvos ir Airijos siekė 211,02 mln. eurų, o Airija buvo 29-a pagal prekybos apimtis Lietuvos prekybos partnerė.

Prekybos balanse vyrauja importas iš Airijos į Lietuvą.

 Eksportas sudaro 98,47 mln. eurų, o Airija yra 33-a pagal prekybos apimtis eksporto partnerė.
 Importas sudaro 112,55 mln. eurų. Daugiausiai importuojama mašinų ir mechaninių įrenginių bei jų dalių, farmacijos produktų, elektros mašinų bei jų dalių, nealkoholinių ir alkoholinių gėrimų bei acto, knygų, laikraščių bei kitų poligrafijos gaminių.

Pagal tiesioginių užsienio investicijų Lietuvoje dydį Airija yra 19-a (investicijos siekia 143,43 mln. eurų). Savo ruožtu Lietuvos tiesioginių investicijų dydis Airijoje buvo neigiamas.

Pilietiniai mainai
 Metai  2016Migracijos metraštis 2016 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Airijos piliečių skaičius Lietuvoje 40  82  83  101 Lietuvos piliečių skaičius Airijoje 46 717  36 552  45 119  46 367

 Pasiuntinių ir ambasadorių sąrašas 

 Pasiuntiniai Lietuvai 
Sąrašas nėra baigtinis

 1991-1995 m. – R. A. O’Brienas, pirmasis Airijos ambasadorius Lietuvai (rezidavo Varšuvoje)
 2001-2004(?) m. – Thelma Maria Doran
 2005-2010 m. – Donal Denham, pirmasis Vilniuje rezidavęs ambasadorius
 2010-2014 m. – Philomena Murnaghan
 2014-2019 m. – David Noonan
 nuo 2019 m. – Peter Kieran McIvor (reziduoja Vilniuje)

 Pasiuntiniai Airijai 
 1991–1993 m. – Vincas Balickas ambasadorius (rezidavo Londone)
 1994–1996 m. – Raimundas Rajeckas ambasadorius (rezidavo Londone)
 1997–2001 m. – Justas Vincas Paleckis ambasadorius (rezidavo Londone)
 2003–2005 m. – Aurimas Taurantas ambasadorius (rezidavo Londone)
 2005–2009 m. – Izolda Bričkovskienė
 2009–2014 m. – Vidmantas Purlys
 2014–2017 m. – Rasa Adomaitienė
 2017–2020 m. – Egidijus Meilūnas
 nuo 2020 m. – Marijus GudynasPrezidentas įteikė skiriamuosius raštus ambasadoriui Airijoje , LR Prezidentūra, 2020–11–05

 Airijos ordinų kavalieriai lietuviai ir Lietuvos ordinų kavalieriai airiai 
Už nuopelnus Lietuvai iki 2018 m. apdovanoti 6 Airijos piliečiai.Apdovanotų asmenų duomenų bazė , Lietuvos Respublikos Prezidento kanceliarija

 Bertie Ahern, 2004 m. apdovanota LDK Gedimino ordino Didžiuoju kryžiumi
 David Andrews, 2001 m. apdovanotas LDK Gedimino ordino Komandoro kryžiumi
 Pat Cox, 2004 m. apdovanotas LDK Gedimino ordino Didžiuoju kryžiumi
 Patrick Joseph Hickey, 2005 m. apdovanotas Ordinu „Už nuopelnus Lietuvai“ Komandoro kryžiumi
 Jack O'Sullivan, 2001 m. apdovanotas LDK Gedimino ordino Riterio kryžiumi
 Aidanas White‘as, 1993 m. apdovanotas Sausio 13-osios atminimo medaliu

 Šaltiniai 

 Literatūra 


 Nuorodos 
 https://www.vle.lt/straipsnis/airijos-santykiai-su-lietuva/
 Airija | Dvišaliai ekonominiai ryšiai su užsienio šalimis | Prekybiniai ekonominiai santykiai | Ekonominė diplomatija | Lietuvos Respublikos užsienio reikalų ministerija (urm.lt) 
 Airija | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

 Šaltiniai 

Kategorija:Lietuvos diplomatiniai santykiai
Kategorija:Airijos politinė sistema